<classify> Kerr anayetajwa kuwa amekalia kuti kavu tangu kipigo cha bao 1-0 kutoka kwa Tanzania Prisons ya Mbeya Jumamosi iliyopita, alisema kambi hiyo imerudisha ari ya wachezaji wake na kila mmoja amekuwa na hamu ya kutaka kubadili matokeo mabaya kwa kuifunga Coastal.Najua ni mchezo mgumu kwetu kufuatia matokeo yetu ya mwisho kufungwa na Prisons, lakini tumefanya mazoezi ya kutosha na kurekebisha mapungufu tuliyokuwa nayo na wachezaji wangu wote wapo vizuri akiwemo Hamisi Kiiza, ambaye naweza kumtumia kwenye mchezo huo, alisema Kerr.Kocha huyo raia wa Uingereza alisema pamoja na kupoteza mechi mbili tangu kuanza kwa msimu huu, lakini bado ana matumaini makubwa na kikosi chake ambacho kina idadi kubwa ya wachezaji vijana ambao wana muda mrefu wa kucheza soka ya ushindani.Alisema kupoteza mechi hizo mbili ni sehemu ya mchezo na ugumu uliopo kwenye ligi ya msimu huu, lakini amewataka mashabiki wa timu hiyo kutokuwa na wasiwasi, kwani bado uwezekano wa kutwaa ubingwa wa Tanzania Bara msimu huu ni mkubwa.Mashabiki wanapaswa kuelewa hii ni ligi ya timu 16, na kila timu kati ya hizo zinawania kombe moja bado tuna safari ndefu ya kuelekea kumpata bingwa wa msimu huu kupoteza michezo miwili, huwezi kusema Simba imepotea kwani hata hizo timu zinazoongoza bado zina kazi kubwa ili kutwaa ubingwa, alisema Kerr.Kerr ametua Simba msimu huu akichukua mikoba ya Mserbia Goran Kopunovic, na katika mechi za awali ameweza kurudisha imani ya mashabiki wa timu hiyo baada ya kushinda mechi tatu mfululizo zikiwemo mbili za ugenini kwenye uwanja wa CCM Mkwakwani jijini Tanga.  <topic>: MICHEZO 